11Jvol. 4 Jurnalul Oficial al Uniunii Europene 145 31986R1909 L165/1 JURNALUL OFICIAL AL COMUNITĂȚILOR EUROPENE 21.6.1986 REGULAMENTUL (CEE) NR. 1909/86 AL CONSILIULUI din 16 iunie 1986 de introducere a supravegherii pentru importurile de anumite produse originare din Statele Unite ale Americii CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, în special articolul 113, având în vedere propunerea Comisiei, întrucât Statele Unite ale Americii au impus restricţii la importurile anumitor produse originare din Comunitate, întrucât aceste măsuri riscă să aducă atingere producătorilor res- pectivi din Comunitate; întrucât, pentru a proteja interesele Comunității, Comunitatea trebuie să introducă o supraveghere pentru importurile de anumite produse originare din Statele Unite ale Americii; întrucât trebuie să se prevadă că statele membre furnizează în mod rapid informații Comisiei privind importurile realizate efectiv, ADOPTĂ PREZENTUL REGULAMENT: Articolul 1 Importurile în Comunitate de produse enumerate în anexă și originare din Statele Unite ale Americii sunt supuse unei supravegheri comunitare a posteriori pe baza declarațiilor de import sau a oricărui alt document de import echivalent solicitat înainte de intrarea în vigoare a prezentului regulament. Articolul 2 (1) Statele membre comunică Comisiei, în primele zece zile din fiecare lună, detalii privind cantitatea și valoarea statistică, împăr- țite în conformitate cu Nomenclatura mărfurilor pentru statistica de comerț exterior a Comunității și a comerţului între statele membre (NIMEXE), ale importurilor originare din Statele Unite ale Americii pentru fiecare produs enumerat în anexă, realizate efec- tiv în luna care precedă luna imediat precedentă. (2) Prima comunicare privind importurile realizate în mai se efec- tuează până la 10 iulie 1986. Articolul 3 Prezentul regulament intră în vigoare la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Luxemburg, 16 iunie 1986. Pentru Consiliu Președintele H. van den BROEK